home

Hey - Dette er vores nye seje vikingewiki!!

Vi vil lave et tværfagligt projektorienteret forløb omkring vikingetiden. Fag: Dansk, historie, geografi. Kan evt. udvides med matematik og sløjd, alt efter hvor stort et projekt man ønsker at lave. Vi ønsker at lægge vægt på samarbejde og kommunikation, både i klassen/årgangen, men også til udenlandske skoler (vi har valgt en norsk klasse) for at lægge vægt på den fremtidig globalisering, og give eleverne mulighed for at se verden i et bredere perspektiv.

Vi ønske rat lave et projektorienteret forløb, for at bryde med tanken om fagopdelte skemaer. Dette giver eleverne en bedre mulighed for fordybelse og flow i undervisningen. Vi tænker tanker i retningen af at bringe ”skolen ud af skolen” for at give eleverne viden, derfra hvor den viden er ”bedst” - altså mere hands on viden.

Vi ønsker at bruge de medier eleverne i forvejen bruger og kender fra deres hverdag, i formodning om at det hjælper til at øge motivationen og hjælper eleverne til at holde fokus på projektet. Det sluttelige produkt bliver noget ala en Wiki. Som eleverne fælles kan redigere og arbejde på, netop fordi det giver mulighed for at eleverne kan lægge både videoer, billeder, lyd, tekst og andre medier op, som eleverne sikkert kender bedre end os.

Vores rolle som lærer, bliver mere i retningen af vejleder, da en stor del af den viden eleverne får, bliver fra f.eks. et vikingecenter og hjemmesider. Vi kommer dermed til at vejlede mere i selve projektet, frem for selve den fagfaglige viden. Selvfølgelig stadig med fokus på de didaktiske mål og elevernes evner til læring.